GZIP(0)

NIMI
gzip, gunzip, zcat - tiivistä tai laajenna tiedostoja

YLEISKATSAUS
gzip [ -acdfhlLnNrtvV19 ] [-S suffix] [ nimi ... ]
gunzip [ -acfhlLnNrtvV ] [-S suffix] [ nimi ... ]
zcat [ -fhLV ] [ nimi ... ]

KUVAUS
Gzip tiivistää nimetyt tiedostot käyttäen Lempel-Ziv koodausta (LZ77). Silloin kuin se on mahdollista, kukin tiedosto korvataan tiedostolla, jonka nimen loppuun lisätään .gz, samalla kun omistajuus, pääsy ja muutosaikatiedot säilyvät ennallaan. (Nimen loppuun lisätään -gz käyttöjärjestelmän ollessa VMS, z käyttöjärjestelmän ollessa MSDOS, OS/2 FAT, Windows NT FAT ja Atari.) Jos tiedostoja ei ole määritelty, tai tiedoston nimi on "-", vakiosyöttö tiivistetään vakiotulostukseen. Gzip yrittää tiivistää vain tavallisia tiedostoja. Huomaa erityisesti, että se ei tunnista symbolisia linkkejä.

Jos tiivistetyn tiedoston nimi on liian pitkä tiedostojärjestelmälle, gzip typistää sen. Gzip yrittää typistää vain ne tiedostonimen osat, joiden pituus on yli 3 merkkiä. (Osa on erotettu pisteillä.) Jos nimi koostuu vain pienistä osista, pisimmät osat typistetään. Esimerkiksi, jos tiedostonimet on rajoitettu 14 merkkiin, gzip.msdos.exe typistetään nimeksi gzi.msd.exe.gz. Nimiä ei typistetä järjestelmissä, joiden nimenpituutta ei ole rajoitettu.

Oletuksena on, että gzip säilyttää alkuperäisen tiedostonimen ja aikaleiman tiivistetyssäkin tiedostossa. Niitä käytetään, kun tiedosto laajennetaan optiolla -N Tästä on hyötyä, kun tiivistetyn tiedoston nimi typistyy tai aikaleima ei säily tiedostosiirrossa.

Tiivistetyt tiedostot voidaan palauttaa alkuperäiseen muotoonsa gzip -d tai gunzip tai zcat. Jos tiivistettyyn tiedostoon talletettu alkuperäinen nimi ei sovelly tiedostojärjestelmään, uusi kelvollinen nimi rakennetaan alkuperäisestä.

gunzip ottaa tiedostoluettelon komentoriville ja korvaa jokaisen tarkentimeen
 .gz, -gz, .z, -z, _z tai .Z päättyvän tiedoston, joka alkaa oikealla taikaluvulla, laajennetulla tiedostolla, jonka nimessä ei ole em. tarkenninta. gunzip tunnistaa myös erityistarkentimet .tgz ja .taz nimenosien .tar.gz ja .tar.Z lyhenteinä. Tiivistyksessä gzip käyttää tarkenninta .tgz nimen typistyksen sijasta, jos alkuperäinen nimi on .tar -päätteinen.

gunzip voi nykyisin laajentaa apuohjelmilla gzip, zip, compress, compress -H tai pack luotuja tiedostoja. Syöttömuodon tunnistus on automaattinen. Käytettäessä kahta ensimmäistä muotoa gunzip tarkistaa 32 bitin CRC:n. Apuohjelmat pack, gunzip tarkistavat tiivistämättömän pituuden. Apuohjelman compress muotoa ei ole suunniteltu oikeellisuustarkistusta silmälläpitäen. Kuitenkin gunzip pystyy toisinaan havaitsemaan virheellisen .Z-tiedoston. Jos saat virheilmoituksen laajentaessasi .Z-tiedostoa, älä oleta, että uncompress ei valita. Yleensä se tarkoittaa vain sitä, että uncompress ei tarkista syöttötietoa ja tulostaa onnellisena roskaa... SCO:n compress -H muoto (lzh tiivistysmenetelmä) ei sisällä CRC:tä, mutta sallii joitakin oikeellisuustarkistuksia.

Tiedostot, jotka on luotu zip -ohjelmalla, voidaan laajentaa gzip-ohjelmalla, jos niissä on vain yksi jäsen, joka on tiivistetty ´deflaatio´-menetelmällä. Tämän ominaisuuden tarkoituksena on vain auttaa tar.zip-tiedostojen muuntoa tar.gz muotoon. Useampijäsenisten zip-tiedostojen purkamiseksi käytä apuohjelmaa unzip apuohjelman gunzip sijasta.

zcat on identtinen gunzip -c kanssa. (Joissakin järjestelmissä zcat voidaan asentaa kuten gzcat alkuperäislinkin säilyttämiseksi apuohjelmaan compress.) zcat laajentaa joko komentoriville annetun tiedostoluettelon tai vakiosyötön ja kirjoittaa laajennetut tiedot vakiotulostukseen. zcat laajentaa tiedostot, joilla on oikea taikaluku riippumatta siitä, onko niillä oikea nimen loppuosa .gz vai ei.

Gzip käyttää Lempel-Ziv algoritmia, jota käytetään apuohjelmissa zip ja PKZIP. Aikaansaatu tiivistyksen määrä riippuu syötteen koosta ja yhteisten merkkijonojen jakaumasta. Tyypillisesti lähdekoodi ja selväkielinen teksti tiivistyvät 60-70%. Tiivistyssuhde on yleensä selvästi parempi kuin algoritmeilla LZW (jota käytetään ohjelmassa compress), Huffman koodaus (jota käyttää pack), tai adaptiivinen Huffman koodaus (compact).

Tiivistys tehdään aina, silloinkin kun tiivistetty tiedosto on hiukan suurempi kuin alkuperäinen. Pahimmassa tapauksessa laajennus on muutama tavu gzip-tiedoston alussa plus 5 tavua jokaista 32K lohkoa kohti, eli 0.015% laajennus suurilla tidostoilla. Todellisuudessa lohkojen määrä on tuskin koskaan suurempi kuin alkuperäinen. gzip säilyttää tiedostojen moodin, omistuksen ja aikaleimat sekä tiivistettäessä että laajennettaessa.

OPTIOT

-a --ascii
    Ascii tekstimoodi: muunna rivien loput paikallisen käytännön mukaisesti. Tämä optio on käytössä vain eräissä ei-Unix järjestelmissä. convert end-of-lines using local conventions. This option is supported only on some non-Unix systems MSDOS:lla CRLF muunnetaan LF:ksi tiivistettäessä ja LF CRLF:ksi laajennettaessa.

-c --stdout --to-stdout
    Kirjoita tulos vakiotulostimelle; älä muuta alkuperäistiedostoja. Jos syöttötiedostoja on useita, tulos koostuu erillisistä tiivistetyistä jäsenistä. Paremman tiivistyksen saamiseksi liitä kaikki syöttötiedostot yhteen ennen tiivistämistä.

-d --decompress --uncompress
    Pura tiivistys.

-f --force
    Pakota tiivistys tai laajennus silloinkin, kun tiedostolla on useita linkkejä, tai kun samanniminen tiedosto on jo olemassa, tai kun tiivistetty tieto luetaan päätteeltä tai kirjoitetaan päätteelle. Jos syöttötieto on muodossa, jonka gzip tunnistaa ja jos optio --stdout on myös käytössä, kopioi syöttötieto muuttumattomana vakiotulostimeen: tällöin zcat käyttäytyy kuten cat. Jos optio -f ei ole käytössä, eikä gzip ole taustatyönä, se pyytää varmistamaan olemassa olevan tiedoston päällekirjoituksen.

-h --help
    Näytä neuvonäyttö ja poistu ohjelmasta.

-l --list
    Jokaisesta tiivistetystä tiedostosta näytetään seuraavat kentät:
        compressed size: tiivistetyn tiedoston koko
        uncompressed size: tiivistämättömän tiedoston koko
        ratio: tiivistyssuhde (0.0% jos ei tiedossa)
        uncompressed_name: tiivistämättömän tiedoston nimi Tiivistämätön koko on -1 jos tiedosto ei ole gzip muotoa (esim. tiivistetyt .Z-tiedostot). Tällaisen tiedoston tiivistämättömän koon saat komennolla:
        zcat file.Z | wc -c Kun käytetään lisäksi --verbose optiota, saadaan näytölle lisäksi seuraavat kentät:
        method: tiivistysmenetelmä
        crc: tiivistämättömän tiedon 32-bittinen CRC
        date & time: tiivistämättömän tiedoston aikaleima Nykyisin tuetut tiivistysmenetelmät ovat deflate, compress, lzh (SCO compress -H) ja pack. Muussa kuin gzip-muodossa olevien tiedostojen crc on ffffffff. Käytettäessä optiota --name, tiivistämätön nimi, päiväys ja aika ovat tiivistystiedostoon talletettuja, jos ne ovat olemassa. Käytettäessä optiota --verbose, kokosummat ja tiivistyssuhteet tulevat näytölle, elleivät jotkut koot ole tuntemattomia. Käytettäessä optiota --quiet, otsikko- ja summarivejä ei näytetä.

-L --license
    Näytä gzip lisenssi ja poistu ohjelmasta.

-n --no-name
    Tiivistettäessä ei talleteta alkuperäistä tiedostonimeä ja aikaleimaa oletusarvona. (Alkuperäinen nimi talletetaan aina, jos nimi oli pakko typistää.) Laajennettaessa ei palauteta alkuperäistä nimeä (poistetaan vain gzip pääte tiivistetyn tiedoston nimestä) eikä alkuperäistä aikaleimaa (se kopioidaan tiivistetystä tiedostosta). Tämä optio on oletuksena laajennettaessa.

-N --name
    Tiivistettäessä talletetaan aina alkuperäinen tiedostonimi ja aikaleima; tämä on oletusarvo. Laajennettaessa palautetaan alkuperäinen tiedostonimi ja aikaleima, jos ne ovat käytettävissä. Tämä optio on hyödyksi järjestelmissä, joissa nimenpituus on rajoitettu tai kun aikaleima on kadonnut tiedoston siirrossa.

-q --quiet
    Estetään kaikki varoitukset.

-r --recursive
    Kuljetaan rekursiivisesti läpi tiedostorakenteen. Jos jokin komentorivillä mainittu tiedostonimi on hakemisto, gzip menee hakemistoon ja tiivistää kaikki löytämänsä tiedostot (tai laajentaa ne, jos käytössä on gunzip ).

-S .suf --suffix .suf
    Käytetään päätettä .suf päätteen .gz sijasta. Mitä tahansa päätettä voi käyttää, mutta muita päätteitä kuin .z and .gz pitäisi välttää sekaannuksen välttämiseksi siirrettäessä tiedostoja muihin järjestelmiin. Nollapääte pakottaa gunzip-ohjelman yrittämään kaikkien tiedostojen laajennusta päätteestä riippumatta, kuten:
        gunzip -S "" * (*.* MSDOS:ssa) Gzip-ohjelman aikaisemmat versiot käyttivät .z päätettä. Käytäntö muutettiin ristiriidan välttämiseksi pack(1) -ohjelman kanssa.

-t --test
    Testi. Tarkistaa tiivistetyn tiedoston oikeellisuuden.

-v --verbose
    Laajat tiedot. Näyttää kunkin tiivistetyn tai laajennetun tiedoston nimen ja tiivistysprosentin.

-V --version
    Versio. Näyttää version numeron and ajo-optiot sekä poistuu ohjelmasta.

-# --fast --best
    Säätelee tiivistysnopeutta käyttäen määrittelynumeroa #, jossa -1 tai --fast osoittaa nopeimman tiivistysmenetelmän (vähäisin tiivistys) ja -9 tai --best osoittaa hitaimman tiivistysmenetelmän (paras tiivistys). Oletusarvoinen tiivistystaso on -6 (siis painottuu hyvään tiivistykseen nopeuden kustannuksella).

EDISTYNEET KÄYTTÖTAVAT
Useita tiivistettyjä tiedostoja voidaan liittää yhteen. Tässä tapauksessa gunzip laajentaa kaikki jäsenet kerralla. Esimerkiksi:
      gzip -c file1 > foo.gz
      gzip -c file2 >> foo.gz Siten
      gunzip -c foo on sama kuin
      cat file1 file2 Jos .gz tiedoston yksi jäsen on vahingoittunut, voidaan muut jäsenet vielä pelastaa (jos vahingoittunut jäsen poistetaan). Kuitenkin parempi tiivistys saadaan aikaan tiivistämällä kaikki jäsenet kerralla:
      cat file1 file2 | gzip > foo.gz tiivistää paremmin kuin
      gzip -c file1 file2 > foo.gz Jos haluat tiivistää ketjutetut tiedostot uudelleen paremman tiivistyksen aikaansaamiseksi, tee seuraavasti:
      gzip -cd old.gz | gzip > new.gz Jos tiivistetty tiedosto koostuu useasta jäsenestä, --list option ilmoittama tiivistämätön koko ja CRC koskevat vain viimeistä jäsentä. Jos tarvitset kaikkien jäsenten tiivistämättömän koon, toimi näin:
      gzip -cd file.gz | wc -c Jos haluat tehdä yhden monijäsenisen arkiston niin, että jäsenet voidaan ottaa esiin toisistaan riippumatta, käytä arkisto-ohjelmia kuten tar tai zip. GNU tar tukee -z optiota, joka kutsuu gzip:n läpinäkyvästi. gzip on suunniteltu tar:n täydennykseksi eikä korvaajaksi.

YMPÄRISTÖMUUTTUJAT
Ympäristömuuttuja GZIP voi sisältää joukon oletusarvoja ohjelmalle gzip. Nämä optiot tulkitaan ensin, ja ne voidaan korvata eksplisiittisillä komentoriviparametreilla. Esimerkiksi:
      sh: GZIP="-8v --name"; export GZIP
      csh: setenv GZIP "-8v --name"
      MSDOS: set GZIP=-8v --name Vax/VMS:llä ympäristömuuttujan nimi on GZIP_OPT, jotta vältettäisiin ristiriita ohjelman kutsutunnuksen kanssa.

DIAGNOSTIIKKA
Normaalisuorituksen paluukoodi on 0. Virhetilan paluukoodi on 1. Varoituksen paluukoodi on 2.

Usage: gzip [-cdfhlLnNrtvV19] [-S suffix] [file ...]
Komentorivillä on määritelty kelvottomia optioita.
file: not in gzip format
Ohjelmalle gunzip annettu tiedosto ei ole tiivistetty.
file: Corrupt input. Use zcat to recover some data.
Tiivistetty tiedosto on vahingoittunut. Tiedot virhekohtaan asti voidaan pelastaa komennolla
zcat file > recover
file: compressed with xx bits, can only handle yy bits
Tiedosto oli tiivistetty ohjelmalla (käyttäen LZW:tä) joka voi käsitellä enemmän bittejä kuin tämän koneen laajennuskoodi. Tiivistä tiedosto uudelleen gzip-ohjelmalla, joka tiivistää paremmin ja käyttää vähemmän muistia.
file: already has .gz suffix -- no change
Ohjelma luulee, että tiedosto on jo tiivistetty. Anna tiedostolle uusi nimi ja yritä uudestaan.
file already exists; do you wish to overwrite (y or n)?
Vastaa "y" jos haluat korvata tulostustiedoston; vastaa "n" jos et.
gunzip: corrupt input
Ohjelma on havainnut SIGSEGV virheen, joka yleensä tarkoittaa syöttötiedostovirhettä.
xx.x%
Tiivistyksen tilansäästöprosentti. (Merkitystä vain optioilla -v ja -l.)
-- not a regular file or directory: ignored
Kun syöttötiedosto ei ole tavallinen tiedosto tai hakemisto (esim. symbolinen linkki, socket, FIFO, laitetiedosto), sitä ei muuteta.
-- has xx other links: unchanged
Syöttötiedostoon on linkkejä eikä sitä muuteta. Katso lisätietoja ln(1) Käytä optiota -f pakottaaksesi monilinkkisen tiedoston tiivistyksen.

VAROITUKSET
Kirjoitettaessa tiivistettyä tietoa nauhalle on yleensä tarpeen täyttää tulostus nollilla lohkorajaan saakka. Kun tieto luetaan ja koko lohko siirretään ohjelmalle gunzip laajennettavaksi, gunzip havaitsee, että tiivistetyn tiedon jälkeen on ylimääräistä roskaa ja antaa varoituksen. Käytä optiota --quiet varoituksen estämiseen. Tämä optio voidaan sijoittaa ympäristömuuttujaan GZIP seuraavasti:
  sh: GZIP="-q" tar -xfz --block-compress /dev/rst0
  csh: (setenv GZIP -q; tar -xfz --block-compr /dev/rst0 Edellä olevassa esimerkissä GNU tar:n optio -z kutsuu implisiittisesti ohjelmaa gzip. Varmista, että samaa lohkonpituutta (optio -b tar:ssa) käytetään sekä nauhan luvussa että kirjoituksessa. (Tässä esimerkissä oletetaan käytettävän GNU tar:a.)

BUGIT
Optio --list ilmoittaa väärän koon, jos koko ylittää 2 gigabyteä. Optio --list ilmoittaa kooksi -1 ja crc:ksi ffffffff, jos tiivistetty tiedosto ei ole suorahakuvälineellä. Eräissä harvinaisissa tapauksissa optio --best antaa huonomman tiivistyksen kuin oletustiivistystaso (-6). Joissakin merkityksettömissä tapauksissa compress tiivistää paremmin kuin gzip.

KATSO MYÖS
znew(1) zcmp(1) zmore(1) zforce(1) gzexe(1) zip(1) unzip(1) compress(1) pack(1) compact(1)