CHMOD(1)

NIMI
chmod - muuta tiedoston käyttöoikeuksia

YLEISKATSAUS
chmod [-Rcfv] [--recursive] [--changes] [--silent] [--quiet] [--verbose] [--help] [--version] muutos kohde...

KUVAUS
Tämä ohje käsittelee chmodin GNU-versiota. chmod muuttaa annettujen kohteiden (tiedostot, hakemistot...) käyttöoikeuksia siten kuin on komentorivin parametrissa muutos-määritelty. muutos, voi olla kuvainnollinen oikeuksien muutosmääritelmä, tai uusi numeerinen arvo käyttöoikeusbiteille.

Kuvainnollinen muutosmääritelmä on muotoa `[ugoa...][[+-=][rwxXstugo...]...][,...]' ja useita kuvainnollisia määritelmiä voidaan antaa pilkuilla eroteltuina.

Joku kirjaimista ugoa, tai niiden yhdistelmä, määrittää kenen käyttöoikeuksia tiedostoon muutetaan. U kohdistaa toiminnon tiedoston omistajaan, g muihin käyttäjiin tiedoston omistajaryhmässä, ja o kaikkiin muihin (jotka eivät siis kuulu kahteen ensinnä mainittuun). A kohdistaa toiminnon kaikkiin kolmeen edellä mainittuun. Jos mitään näistä ei anneta, ohjelma olettaa sinun tarkoittava a:ta sillä poikkeuksella että umask:ssa määriteltyihin bitteihin ei kosketa.

Operaattori '+' määrittää valitut käyttöoikeudet lisättäväksi entisiin, '-' valitut käyttöoikeudet poistettavaksi entisistä. '=' operaattorilla oikeudet asetetaan tarkalleen annetuiksi, riippumatta entisistä käyttöoikeuksista.

Kirjaimet 'rwxXstugo' määrittävät mitä käyttöoikeuksia muutetaan: lukuoikeus (r), kirjoitusoikeus (w), suoritusoikeus (x), suoritusoikeus vain jos kohde on hakemisto tai sillä jo on suoritusoikeus (X), aseta suoritettaessa prosessin käyttöoikeudet samaksi kuin omistajalla (u+s) tai omistajaryhmällä (g+s) (s), tallenna ohjelma heittovaihto alueelle (t), käyttöoikeudet jotka tiedoston omistajalla ovat tällä hetkellä (u), käyttöoikeudet jotka tiedoston omistajaryhmällä ovat tällähetkellä (g), ja käyttöoikeudet jotka muilla ovat tällä hetkellä (o).

Edellä mainitut pätevät tiedostoihin. Hakemistojen ollessa kyseessä muutamien käyttöoikeuksien merkitys muuttuu. Seuraavassa merkittävimmät poikkeukset: Oikeus listata tiedostot (r), oikeus luoda ja poistaa tiedostoja (w), pääsy hakemistoon ja siellä sijaitseviin tiedostoihin (jos niiden käyttöoikeudet sen sallivat) (x), aseta luotavan tiedoston (hakemiston) omistajaryhmä samaksi kuin tällä hakemistolla (s), estä sellaisten tiedostojen poistaminen joita käyttäjä ei omista, vaikka hänellä onkin kirjoitusoikeus hakemistoon (t).

Numeerinen arvo käyttöoikeusbiteille annetaan kahdeksanlukujärjestelmän numerona, ja koostuu yhdestä neljään kahdeksanlukujärjestelmän numerosta (0-7). Numerot voidaan laskea lisäämällä halutut bitit yhteen. Pois jätettyjen numeroiden oletetaan olevan edeltäviä nollia. Jokaiseen numeroon vaikuttaa kolme bittiä, ja ensimmäinen numeroista voidaan laskea seuraavista: aseta käyttäjä suoritettaessa (4), aseta ryhmä suoritettaessa (2) ja tallenna ohjelma heittovaihtoalueelle (1). Toinen numero määrittää omistajan oikeudet, kolmas omistajaryhmän oikeudet ja neljäs muiden oikeudet. Kolme viimeistä koostuvat seuraavista biteistä: lukuoikeus (4), kirjoitusoikeus (2) ja suoritusoikeus (1). Koska numeerinen ja symbolinen esitystapa ovat vain kaksi esitystapaa samalle asialle, pätevät myös numeerisina annettuihin käyttöoikeuksiin em. poikkeukset hakemistojen kohdalla.

chmod ei muuta symbolisten linkkien käyttöoikeuksia, koska chmod(2) käyttöjärjestelmäkutsu ei voi muuttaa niiden käyttöoikeuksia. Tästä ei ole haittaa, koska symbolisten linkkien käyttöoikeuksia ei koskaan käytetä. Jos chmod:lle annetaan kohde, joka on symbolinen linkki, se muuttaa sen osoittaman tiedoston käyttöoikeuksia linkin sijaan. Toisaalta chmod jättää täysin huomiotta symboliset linkit (ja niiden osoittamat tiedostot), jotka se löytää rekursiivisesti hakemistoja tutkiessaan.

  OPTIOT

-c, --changes
    Tulostaa tiedot tiedostoista joiden käyttöoikeudet muuttuivat.

-f, --silent, --quiet
    Komento ei tulosta virheilmoituksia tiedostoista, joiden käyttöoikeuksia ei voitu muuttaa.

-v, --verbose
    Tulosta tiedot kaikista tiedostoista ja niiden käyttöoikeuksien muutoksista.

-R, --recursive
    Rekursiivisesti muuta kaikkien tiedostojen ja hakemistojen käyttöoikeuksia annetuissa hakemistorakenteissa (kohteina annetuista hakemistoista alkavissa hakemistorakenteissa).

--help
    Tulosta tietoja komennon käytöstä ja poistu onnistuneesti ilman muita toimia.

--version
    Tulosta ohjelman versiotiedot ja poistu onnistuneesti ilman muita toimia.

VAROITUS
Tämä suomennos pohjautuu vanhaan englanninkieliseen dokumenttiin. Tämä ohje saattaa olla osittain virheellinen ja epätarkka.

Huolimaton käyttö voi heikentää järjestelmän tietosuojaa. Erityistä varoivaisuutta tulee noudattaa lisättäessä kirjoitusoikeuksia tai asetettaessa suoritettavan ohjelman käyttöoikeudet samaksi kuin omistajalla tai omistajaryhmällä.

KATSO MYÖS